ทวีศักดิ์ โสมาภา

พลเรือเอก ทวีศักดิ์ โสมาภา (18 ตุลาคม พ.ศ. 2485 – ) หรือ บิ๊กช้าง เป็นอดีตผู้บัญชาการทหารเรือ แห่งกองทัพเรือไทย ซึ่งเคยออกปฏิบัติการในสงครามเวียดนาม ด้วยเรือหลวงพงัน ตลอดจนเป็นผู้ร่วมวางแผนอพยพคนไทยในปฏิบัติการโปเชนตง ด้วยเรือหลวงจักรีนฤเบศร พร้อมด้วยเรือหลวงพุทธเลิศหล้านภาลัย, เรือหลวงสุโขทัย, เรือหลวงสู้ไพรินทร์, เรือหลวงศรีราชา และเรือ ต.82

ประวัติ 
ทวีศักดิ์ โสมาภา สำเร็จการศึกษาระดับชั้นมัธยมศึกษาปีที่ 6 จากโรงเรียนอำนวยศิลป์ และเป็นนักเรียนเตรียมทหาร รุ่นที่ 1 ก่อนเข้าศึกษาที่โรงเรียนนายเรือ รุ่นที่ 58, โรงเรียนเสนาธิการทหารเรือ รุ่นที่ 38 และวิทยาลัยป้องกันราชอาณาจักร รุ่นที่ 39 กระทั่งเข้ารับตำแหน่งสำคัญ อาทิ เจ้ากรมยุทธการทหารเรือเมื่อ พ.ศ. 2537, เจ้ากรมสรรพาวุธทหารเรือเมื่อ พ.ศ. 2540, เสนาธิการทหารเรือเมื่อ พ.ศ. 2543 และผู้บัญชาการทหารเรือเมื่อ พ.ศ. 2545

นอกจากนี้ เขายังเคยเป็นนายกสมาคมกีฬาแข่งเรือใบแห่งประเทศไทย ในพระบรมราชูปถัมภ์ ซึ่งมีนักกีฬาทีมชาติไทยรับรางวัลเหรียญทองเอเชียนเกมส์ในยุคที่เขาดำรงตำแหน่ง ตลอดจนดำรงตำแหน่งเป็นประธานมูลนิธิพระบรมราชานุเสาวรีย์ รัชกาลที่ 5 ณ ป้อมพระจุลจอมเกล้า

กิจกรรมด้านศาสนา 
พลเรือเอก ทวีศักดิ์ โสมาภา ได้สร้างพระคัมภีร์ปฏิสัมภิทามรรค (บาลี–ไทย) ภาค ๔ ฉบับภูมิพโลภิกขุ ในโอกาสฉลองครบ 200 ปี แห่งกรุงรัตนโกสินทร์ พ.ศ. 2525 เพื่อถวายเป็นพุทธบูชา และเขาเป็นผู้ปลูกต้นพระศรีมหาโพธิ์ ที่อัญเชิญมาจากอนุราธปุระ สาธารณรัฐสังคมนิยมประชาธิปไตยศรีลังกา เมื่อวันที่ 26 พฤษภาคม พ.ศ. 2546 ณ กรมสื่อสารทหารเรือ

กิจกรรมเพื่อสังคม 
พลเรือเอก ทวีศักดิ์ โสมาภา เป็นผู้สนับสนุนการท่องเที่ยว ซึ่งเขาได้สั่งการให้โรงเรียนชุมพลทหารเรือสำรวจและพัฒนาหาดทรายแก้ว ที่มีความยาวประมาณ 1,700 เมตร โดยเน้นในเชิงการอนุรักษ์ธรรมชาติ

รางวัลที่ได้รับ 
 พ.ศ. 2545 – รางวัลเกียรติยศจักรดาว สาขาบริหารการปกครองและเสริมสร้างความมั่นคงของชาติ

เครื่องราชอิสริยาภรณ์

เครื่องราชอิสริยาภรณ์ไทย

เครื่องราชอิสริยาภรณ์ต่างประเทศ 
  :
 พ.ศ. 2546 -  เครื่องราชอิสริยาภรณ์ดาวขั้วโลก ชั้นทวีตริตาภรณ์
  :
 พ.ศ. 2547 -  เครื่องราชอิสริยาภรณ์เกปาละวานัน อังกะตัน เตนเตรา ชั้นที่ 1
  :
 พ.ศ. 2547 -  เหรียญปิงกัต จาซา เกมิลัง (เท็นเทรา)
 :
พ.ศ. ไม่ปรากฏ -  เหรียญรณรงค์เวียดนาม

อ้างอิง 

ผู้บัญชาการทหารเรือไทย
ทหารเรือชาวไทย
บุคคลจากโรงเรียนอำนวยศิลป์
บุคคลจากโรงเรียนเตรียมทหาร
บุคคลจากโรงเรียนนายเรือ
บุคคลจากโรงเรียนเสนาธิการทหารเรือ
บุคคลจากวิทยาลัยป้องกันราชอาณาจักร
พุทธศาสนิกชนชาวไทย
ผู้ได้รับเครื่องราชอิสริยาภรณ์ บ.ช.
สมาชิกเหรียญพิทักษ์เสรีชน ชั้นที่ 2 ประเภทที่ 2
ผู้ได้รับเหรียญชัยสมรภูมิ
ผู้ได้รับเครื่องราชอิสริยาภรณ์ จ.ม.
ผู้ได้รับเหรียญราชการชายแดน
ผู้ได้รับเหรียญจักรมาลา
ผู้ได้รับเครื่องราชอิสริยาภรณ์ จ.ช.
ผู้ได้รับเครื่องราชอิสริยาภรณ์ ต.ม.
ผู้ได้รับเครื่องราชอิสริยาภรณ์ ต.ช.
ผู้ได้รับเครื่องราชอิสริยาภรณ์ ท.ม.
ผู้ได้รับเครื่องราชอิสริยาภรณ์ ท.ช.
ผู้ได้รับเครื่องราชอิสริยาภรณ์ ป.ม.
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ม.ป.ช.